Ehdotus neuvoston asetus Euroopan talousyhteisön ja Angolan tasavallan hallituksen välisessä Angolan rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamista koskevan pöytäkirjan voimassaolon jatkamista 3 päivän toukokuuta 2002 ja 2 päivän elokuuta 2002 väliseksi ajaksi koskevan sopimuksen tekemisestä kirjeenvaihtona /* KOM/2002/0369 lopull. - CNS 2002/0148 */



Virallinen lehti nro 262 E , 29/10/2002 s. 0392 - 0395



Ehdotus NEUVOSTON ASETUS Euroopan talousyhteisön ja Angolan tasavallan hallituksen välisessä Angolan rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamista koskevan pöytäkirjan voimassaolon jatkamista 3 päivän toukokuuta 2002 ja 2 päivän elokuuta 2002 väliseksi ajaksi koskevan sopimuksen tekemisestä kirjeenvaihtona (komission esittämä) PERUSTELUT Euroopan yhteisön ja Angolan tasavallan välisen kalastussopimuksen liitteenä olevan pöytäkirjan voimassaolo päättyi 2. toukokuuta 2002. Sopimuspuolet ovat päättäneet pidentää pöytäkirjan voimassaoloa kolmella kuukaudella eli siihen asti kun kalastussopimuksen liitteenä olevan pöytäkirjan muutoksia koskevat neuvottelut saadaan päätökseen. Sopimuspuolet parafoivat pöytäkirjan voimassaolon jatkamisen 26. huhtikuuta 2002 EY:n kalastusalusten Angolan vesillä 3. toukokuuta 2002 ja 2. elokuuta 2002 välisenä aikana harjoittaman kalastuksen teknisten ja taloudellisten edellytysten vahvistamiseksi. Näillä perusteilla komissio ehdottaa, että neuvosto hyväksyy tämän pöytäkirjan voimassaolon jatkamisen. Ehdotus neuvoston päätökseksi pöytäkirjan voimassaolon jatkamisen väliaikaisesta soveltamisesta siihen asti kun se tulee lopullisesti voimaan, on tekeillä erillisessä menettelyssä. 2002/0148 (CNS) Ehdotus NEUVOSTON ASETUS Euroopan talousyhteisön ja Angolan tasavallan hallituksen välisessä Angolan rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamista koskevan pöytäkirjan voimassaolon jatkamista 3 päivän toukokuuta 2002 ja 2 päivän elokuuta 2002 väliseksi ajaksi koskevan sopimuksen tekemisestä kirjeenvaihtona EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan yhdessä sen 300 artiklan 2 kohdan ja 3 kohdan ensimmäisen alakohdan kanssa, ottaa huomioon komission ehdotuksen [1], [1] EYVL C ottaa huomioon Euroopan parlamentin lausunnon [2], [2] Lausunto on annettu ...... (sitä ei ole vielä julkaistu EYVL:ssä). sekä katsoo seuraavaa: (1) Euroopan yhteisö ja Angolan tasavalta ovat käyneet neuvotteluja määritelläkseen Euroopan talousyhteisön ja Angolan tasavallan hallituksen Angolan rannikon edustalla harjoitettavaa kalastusta koskevan sopimuksen liitteenä olevan pöytäkirjan soveltamisajanjakson päätyttyä tehtävät muutokset tai lisäykset. (2) Näiden neuvottelujen aikana sopimuspuolet ovat päättäneet 26 päivänä huhtikuuta 2002 parafoidulla kirjeenvaihdolla jatkaa nykyisen pöytäkirjan voimassaoloa kolmella kuukaudella eli siihen asti kun tulevan pöytäkirjan muutoksia koskevat neuvottelut saadaan päätökseen. (3) On yhteisön edun mukaista hyväksyä tämän pöytäkirjan voimassaolon jatkaminen. (4) Olisi määriteltävä pöytäkirjan, jonka voimassaolo päättyy, osapuolina olevien jäsenvaltioiden kalastusmahdollisuuksien jakoperusteet, ON ANTANUT TÄMÄN ASETUKSEN: 1 artikla Hyväksytään Euroopan yhteisön puolesta Euroopan talousyhteisön ja Angolan tasavallan hallituksen välisessä kalastussopimuksessa määrättyjen kalastusmahdollisuuksien ja taloudellisen korvauksen vahvistamista koskevan pöytäkirjan voimassaolon jatkamisesta 3 päivän toukokuuta 2002 ja 2 päivän elokuuta 2002 väliseksi ajaksi kirjeenvaihtona tehty sopimus. Sopimuksen teksti on tämän asetuksen liitteenä. 2 artikla Edellä 1 artiklassa vahvistetut kalastusmahdollisuudet jaetaan ajan mukaan suhteellisesti jäsenvaltioille seuraavan jakoperusteen mukaan: >TAULUKON PAIKKA> Jos jonkin jäsenvaltion lisenssihakemukset eivät täytä pöytäkirjassa vahvistettuja kalastusmahdollisuuksia kokonaan, komissio voi ottaa huomioon jonkin toisen jäsenvaltion lisenssihakemukset. 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tehty .... Neuvoston puolesta Puheenjohtaja Euroopan yhteisön ja Angolan tasavallan hallituksen välisessä Angolan rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamista koskevan pöytäkirjan voimassaolon jatkamista 3 päivän toukokuuta 2002 ja 2 päivän toukokuuta 2002 väliseksi ajaksi koskeva kirjeenvaihtona tehty SOPIMUS A. Yhteisön kirje Arvoisa vastaanottaja Minulla on kunnia vahvistaa, että olemme sopineet seuraavasta väliaikaisjärjestelystä Angolan tasavallan ja Euroopan talousyhteisön välisen kalastussopimuksen voimassaolon jatkumisen varmistamiseksi siihen asti, kun uutta pöytäkirjaa koskevat neuvottelut saadaan päätökseen: 1. Kahden viimeksi kuluneen vuoden aikana sovelletun järjestelmän voimassaolo uudistetaan 3 päivän toukokuuta 2002 ja 2 päivän elokuuta 2002 väliseksi ajaksi. Yhteisön taloudellinen korvaus väliaikaisjärjestelyn ajalta vastaa tällä hetkellä sovellettavan pöytäkirjan 2 artiklassa määrättyä taloudellista korvausta ajan mukaan suhteellisesti. Maksu on hoidettava viimeistään 31 päivänä joulukuuta 2002. 2. Lisenssit myönnetään väliaikaisjärjestelyn aikana tällä hetkellä sovellettavan pöytäkirjan 1 artiklassa vahvistettujen rajoitusten mukaisesti sellaisia maksuja ja ennakkoja vastaan, jotka vastaavat pöytäkirjan liitteessä A olevassa 2 kohdassa vahvistettuja maksuja tai ennakkoja ajan mukaan suhteellisesti. Nykyisellään voimassa olevan pöytäkirjan 1 artiklassa katkaravunpyyntialuksille vahvistettuja saaliiden enimmäismääriä sovelletaan väliaikaisjärjestelyn aikana ajan mukaan suhteellisesti. Olisin kiitollinen jos voisitte vahvistaa saaneenne tämän kirjeen ja ilmaista Angolan tasavallan suostumuksen sen sisällöstä. Mitä kunnioittavimmin Euroopan yhteisön puolesta B. Angolan tasavallan hallituksen kirje Arvoisa vastaanottaja Minulla on kunnia ilmoittaa saaneeni seuraavan tänään päivätyn kirjeenne: "Minulla on kunnia vahvistaa, että olemme sopineet seuraavasta väliaikaisjärjestelystä Angolan tasavallan ja Euroopan talousyhteisön välisen kalastussopimuksen voimassaolon jatkumisen varmistamiseksi siihen asti, kun uutta pöytäkirjaa koskevat neuvottelut saadaan päätökseen: 1. Kahden viimeksi kuluneen vuoden aikana sovelletun järjestelmän voimassaolo uudistetaan 3 päivän toukokuuta 2002 ja 2 päivän elokuuta 2002 väliseksi ajaksi. Yhteisön taloudellinen korvaus väliaikaisjärjestelyn ajalta vastaa tällä hetkellä sovellettavan pöytäkirjan 2 artiklassa määrättyä taloudellista korvausta ajan mukaan suhteellisesti. Maksu on hoidettava viimeistään 31 päivänä joulukuuta 2002. 2. Lisenssit myönnetään väliaikaisjärjestelyn aikana tällä hetkellä sovellettavan pöytäkirjan 1 artiklassa vahvistettujen rajoitusten mukaisesti sellaisia maksuja ja ennakkoja vastaan, jotka vastaavat pöytäkirjan liitteessä A olevassa 2 kohdassa vahvistettuja maksuja tai ennakkoja ajan mukaan suhteellisesti. Nykyisellään voimassa olevan pöytäkirjan 1 artiklassa katkaravunpyyntialuksille vahvistettuja saaliiden enimmäismääriä sovelletaan väliaikaisjärjestelyn aikana ajan mukaan suhteellisesti. Olisin kiitollinen jos voisitte vahvistaa saaneenne tämän kirjeen ja ilmaista Angolan tasavallan suostumuksen sen sisällöstä." Minulla on kunnia ilmoittaa Teille, että Angolan tasavallan hallitus hyväksyy kirjeenne sisällön ja että kirjeenne ja tämä kirje muodostavat sopimuksen ehdotuksenne mukaisesti. Mitä kunnioittavimmin Angolan tasavallan hallituksen puolesta SÄÄDÖKSEEN LIITTYVÄ RAHOITUSSELVITYS Politiikan ala(t): Eräiden yhteisön politiikkojen ulkoiset osat Toimet: Kansainväliset kalastussopimukset Toimenpiteen nimi: EY:n ja Angolan kalastussopimuksen mukaisten kalastusmahdollisuuksien ja taloudellisen korvauksen vahvistamista koskevan pöytäkirjan voimassaolon jatkaminen 1. Budjettikohta/-kohdat B78000: "Kansainväliset kalastussopimukset" 2. Numerotiedot 2.1 Toimenpiteen kokonaismäärärahat (B osa): 3 493 750 euroa MSM/MM 2.2 Toimenpiteen soveltamisaika: 3.5.2002-2.8.2002 2.3 Monivuotinen kokonaismenoarvio: 3 493 750 euroa a) Maksusitoumusmäärärahojen (MSM)/maksumäärärahojen (MM) aikataulu (rahoitustuki) (vrt. kohta 6.1.1) euroa (kolmen desimaalin tarkkuudella) >TAULUKON PAIKKA> b) Tekninen ja hallinnollinen apu ja tukimenot (vrt. kohta 6.1.2) >TAULUKON PAIKKA> >TAULUKON PAIKKA> c) Henkilöstö- ja muiden hallintomenojen kokonaisvaikutus rahoitukseen (ks. kohdat 7.2 ja 7.3) >TAULUKON PAIKKA> >TAULUKON PAIKKA> 2.4 Yhteensopivuus ohjelmasuunnitelman ja rahoitusnäkymien kanssa |X| Ehdotus on tehdyn ohjelmasuunnitelman mukainen. | | Ehdotus edellyttää rahoitusnäkymien kyseisen otsakkeen ohjelmasuunnitelman muuttamista, | | ja tämä voi edellyttää toimielinten sopimuksen määräysten soveltamista. 2.5 Vaikutukset tuloihin |X| Ei vaikuta tuloihin (kyseessä ovat toimenpiteen toteuttamiseen liittyvät tekniset näkökohdat). TAI | | Vaikutukset tuloihin ovat seuraavat: Huom.: Tuloihin kohdistuvan vaikutuksen laskutapaa koskevat täsmennykset ja huomautukset on liitettävä tähän rahoitusselvitykseen erillisellä lehdellä... Milj. euroa (yhden desimaalin tarkkuudella) >TAULUKON PAIKKA> (Kaikki asianomaiset budjettikohdat ilmoitetaan ja taulukkoon lisätään tarvittaessa rivejä, jos toimenpide kohdistuu useampaan budjettikohtaan.) 3. BUDJETTITIEDOT >TAULUKON PAIKKA> 4. OIKEUSPERUSTA: Perustamissopimuksen 37 artikla yhdessä sen 300 artiklan 2 kohdan ja 3 kohdan ensimmäisen alakohdan kanssa 5. KUVAUS JA PERUSTELUT 5.1 Yhteisön toiminnan tarve 5.1.1. Toiminnan tavoitteet Euroopan yhteisön ja Angolan tasavallan välisen kalastussopimuksen liitteenä olevan pöytäkirjan voimassaolo päättyi 2. toukokuuta 2002. Yhteisö ja Angolan tasavallan hallitus ovat käyneet Euroopan talousyhteisön ja Angolan tasavallan hallituksen välisen Angolan rannikon edustalla harjoitettavaa kalastusta koskevan sopimuksen mukaisesti neuvotteluja määritelläkseen kyseiseen sopimukseen pöytäkirjan soveltamisajanjakson päätyttyä tehtävät muutokset tai lisäykset. Koska neuvotteluja ei ole saatu päätökseen ennen edellisen pöytäkirjan voimassaolon päättymistä, sopimuspuolet ovat päättäneet jatkaa nykyisen pöytäkirjan voimassaoloa kolmen kuukauden ajaksi kirjeenvaihtona, jonka teksti on parafoitu 26. huhtikuuta 2002. Tämän voimassaolon jatkamisen tavoitteena on antaa yhteisön varustajille mahdollisuus jatkaa kalastustoimintaa Angolan yksinomaisella talousvyöhykkeellä siihen asti kun pöytäkirjaan tehtäviä muutoksia koskevat neuvottelut saadaan päätökseen. 5.1.2. Ennakkoarviointiin liittyvät toimenpiteet Tämä ehdotus koskee voimassa olevan pöytäkirjan voimassaolon jatkamista kolmella kuukaudella samalla, kun neuvottelut uudesta pöytäkirjasta ovat käynnissä. Koska voimassaolon jatkaminen ei tarkoita pöytäkirjan teknisten ja rahoituksellisten yksityiskohtien muuttamista, ennakkoarviointia ei ole tehty. Kauden 2000/2002 pöytäkirjan voimassaolon rajoitettu jatkaminen on perusteltua sen tyydyttävän käytön (ks. jäljempänä kohta 5.1.3) ja uuden pöytäkirjan odotettavissa olevan pikaisen tekemisen vuoksi. Uutta pöytäkirjaa koskevat neuvottelut saataneen valmiiksi vuoden 2002 kesäkuun loppuun mennessä, ja tulosta koskeva ennakkoarviointi esitetään silloin, kun uutta pöytäkirjaluonnosta ehdotetaan komission hyväksyttäväksi. 5.1.3. Jälkiarvioinnin perusteella toteutettavat toimenpiteet Komission kalastuksen pääosaston toimivaltaiset yksiköt ovat arvioineet kauden 2000/2002 pöytäkirjan. Sen mukaan lisenssien käyttö on ollut vuonna 2002 katkaravunpyyntialusten ja tonnikala-alusten osalta hyvin tyydyttävää (käyttöaste 100 %). Pohjakala-alusten luokassa bruttorekisteritonneina laskettu kuukausikäyttöaste on ollut hyvä (72 %). Sitä vastoin kumpaakaan pelagisten lajien kokeilukalastukseen tarkoitettua lisenssiä ei ole käytetty. Uudesta pöytäkirjasta neuvotteleminen on perusteltua kauden 2000/2002 pöytäkirjan mukaisten kalastusmahdollisuuksien tyydyttävän käytön vuoksi. Uudesta pöytäkirjasta käytävissä neuvotteluissa pyritään lisäämään sellaisen taloudellisen korvauksen osuutta, joka on tarkoitettu Angolan kalastusalan kehittämiseen liittyviin kohdennettuihin toimiin, sekä varmistamaan kohdennettujen toimien parempi seuranta, koska tietojen saaminen niistä Angolalta on aiemmin ollut vaikeaa. 5.2 Suunnitellut toimet ja yhteisön rahoitustukea koskevat yksityiskohtaiset säännöt Nykyisen pöytäkirjan voimassaolon jatkamisen ansiosta yhteisön kalastajat voivat jatkaa kalastustoimintansa harjoittamista Angolan suvereniteettiin tai lainkäyttövaltaan kuuluvilla vesillä 3. toukokuuta 2002 ja 2. elokuuta 2002 välisenä aikana. EY maksaa taloudellista korvausta yhteensä 3 493 750 euroa (kauden 2000/2002 pöytäkirjassa 13 975 000 euroa vuodessa). Angolalla on yksinomainen toimivalta päättää korvauksen käyttötarkoituksesta. On aiheellista korostaa, että neuvoston määrittelemissä AKT-maiden kalastussopimusten neuvotteluja koskevissa suuntaviivoissa täsmennetään, että on tärkeää ottaa huomioon, että yhteisön edun mukaista on ylläpitää tai aloittaa kalastussuhteita kyseisten maiden kanssa. 5.3 Täytäntöönpanoa koskevat yksityiskohtaiset säännöt Kyseisen pöytäkirjan täytäntöönpano kuuluu komission yksinomaiselle vastuulle, ja se huolehtii sen hoitamisesta niin Brysselissä kuin Angolan lähetystössä olevan sääntömääräisen henkilökuntansa avulla. 6. TALOUDELLISET VAIKUTUKSET 6.1 Kokonaisrahoitusvaikutus, B osa (koko ohjelmakaudeksi) 6.1.1. Rahoitustuki Maksusitoumusmäärärahat milj. euroa (kolmen desimaalin tarkkuudella) >TAULUKON PAIKKA> 6.2. Toimenpidekohtainen kustannuslaskelma, B osa (koko ohjelmakaudeksi) Maksusitoumusmäärärahat milj. euroa (kolmen desimaalin tarkkuudella) >TAULUKON PAIKKA> 7. VAIKUTUKSET HENKILÖSTÖÖN JA HALLINTOMENOIHIN Henkilöstö- ja hallintoresursseihin liittyvät tarpeet on katettava hallinnoinnista vastaavalle pääosastolle myönnetyistä varoista. 7.1. Vaikutus henkilöstöresursseihin >TAULUKON PAIKKA> 7.2 Henkilöstöresurssien taloudellinen kokonaisvaikutus >TAULUKON PAIKKA> Määrät edustavat 12 kuukauden kokonaismenoja. 7.3 Muut toimesta johtuvat hallintomenot >TAULUKON PAIKKA> Määrät edustavat 12 kuukauden kokonaismenoja. (1) Mainittava komitean laji sekä ryhmä, johon se kuuluu. I. Yhteensä vuodessa (7.2 + 7.3) // 1 259 892 euroa II. Toimen kesto // 3 kk III. Toimen kokonaiskustannukset (I : 12 x 3) // 314 973 euroa 8. SEURANTA JA ARVIOINTI 8.1 Seurantajärjestelmä Angolan valtio on yksin vastuussa pöytäkirjan voimassaoloajan jatkamisen taloudellisen korvauksen (3, 494 milj. euroa 3 kuukauden aikana) käytöstä. Kalastusmahdollisuuksien käyttöä arvioidaan jatkuvasti sekä lisenssien määrien että saaliiden perusteella. 8.2 Arvioinnin yksityiskohtaiset säännöt ja arviointijaksot Koska voimassa olevan pöytäkirjan voimassaolon jatkaminen kolmella kuukaudella ei tarkoita pöytäkirjan teknisten ja rahoituksellisten yksityiskohtien muuttamista, väli- tai jälkiarviointia ei aiota tehdä. Jos uutta pöytäkirjaa koskevien neuvottelujen tulos on myönteinen, uuden pöytäkirjan väli- ja jälkiarviointiin tulee sisältymään myös tämän ehdotuksen kohteena oleva hyvin lyhyt ajanjakso. Väli- ja jälkiarviointia koskevat yksityiskohtaiset järjestelyt ja sen aikataulu vahvistetaan samalla, kun uutta pöytäkirjaluonnosta ehdotetaan komission hyväksyttäväksi. 9. PETOSTEN TORJUNTATOIMET Koska yhteisö maksaa taloudellisen korvauksen suoraan vastineeksi tarjotuista kalastusmahdollisuuksista, kolmas maa saa käyttää sen haluamallaan tavalla. Jäsenvaltioiden, joiden alukset harjoittavat sopimuksen puitteissa kalastustoimintaa, on vahvistettava komissiolle alusten vetoisuustodistuksissa olevien tietojen täsmällisyys, jotta lisenssioikeudet voidaan laskea varmalla perustalla. Jatketussa pöytäkirjassa määrätään myös yhteisön alusten velvollisuudesta täyttää saalisilmoitukset (ja velvollisuudesta toimittaa ne komissiolle ja Angolan viranomaisille). Saalisilmoitukset ovat perustana, kun tehdään lopullinen pöytäkirjaan liittyvien saaliiden määriä ja taloudellisia korvauksia koskeva laskenta.